
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 185  
                                                          din 19 decembrie 2024
privind încetarea de drept, înainte de expirarea duratei normale, 

                              a mandatului de consilier local al domnului Burghelea Bogdan - Ioan

Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 39.434/16.12.2024 şi la Consiliul Local Sighișoara cu nr. 39.479/16.12.2024, de referatul de aprobare, înregistrat cu nr. 39.435/16.12.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Văzând demisia depusă de domnul consilier local Burghelea Bogdan - Ioan şi înregistrată la registratura generală a Municipiului Sighişoara cu nr. 39.368/13.12.2024 și la Consiliul Local Sighișoara cu nr. 39.431/16.12.2024, prin care face cunoscută intenţia sa de încetare a mandatului de consilier local, prin demisie;
Ţinând cont de demisia depusă şi înregistrată la registratura generală a Municipiului Sighişoara cu nr. 39.368/13.12.2024 și la Consiliul Local Sighișoara cu nr. 39.431/16.12.2024, de către domnul consilier local Burghelea Bogdan - Ioan, sens în care, se impune a se constata încetarea de drept, înainte de expirarea duratei normale, a mandatului de consilier local al acestuia şi a se lua act de vacanţa locului de consilier local, astfel rămas vacant, ca urmare a demisiei acestuia;

Având în vedere prevederile art. 204 alin. (2) lit. ,,a”, alin. (3), alin. (6), alin. (7), alin. (10) și alin. (17) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; 

Ţinând cont de prevederile Legii nr. 115/2015 pentru alegerea autorităţilor administraţiei publice locale, pentru modificarea Legii administraţiei publice locale nr. 215/2001, precum şi pentru modificarea şi completarea Legii nr. 393/2004 privind Statutul aleşilor locali, cu modificările și completările ulterioare; 

Luând în considerare şi prevederile art. 44 alin. (2) lit. ,,a”, alin. (3), alin. (6), alin. (7), alin. (10) și alin. (17) din Regulamentul de organizare şi funcţionare al Consiliului local Sighişoara, aprobat prin Hotărârea Consiliului Local Sighişoara nr. 208/31.08.2022, așa cum a fost modificat prin Hotărârea Consiliului Local Sighişoara nr. 106/31.07.2024;

Având în vedere Referatul constatator, înregistrat cu nr. 39.432/16.12.2024, prin care se propune să se ia act şi să se constate încetarea de drept, înainte de expirarea duratei normale, a mandatului de consilier local al domnului Burghelea Bogdan - Ioan, ca urmare a demisiei, precum şi să se declare vacant locul acestuia de consilier local, îndeplinindu-se prevederile legale în acest sens;
Având în vedere Raportul de specialitate al Compartimentului Relația cu Consiliul Local și Monitorizarea Procedurilor Administrative – Serviciul Administrație Publică Locală, înregistrat cu nr. 39.460/16.12.2024, prin care se propune să se ia act de încetarea de drept, înainte de expirarea duratei normale, a mandatului de consilier local al domnului Burghelea Bogdan - Ioan, ca urmare a demisiei, precum şi să se declare vacant mandatul acestuia de consilier local; 
Având în vedere avizele favorabile ale tuturor comisiilor pe domenii de specialitate;         
În temeiul prevederilor art. 129 alin. (1) şi alin. (14), art. 139 alin. (1) şi a art. 196 (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                                          H O T Ă R Ă Ş T E:

Art. 1. Ia act de încetarea de drept, înainte de expirarea duratei normale, a mandatului de consilier local al domnului Burghelea Bogdan - Ioan, ca urmare a demisiei acestuia şi constată încetarea de drept, înainte de expirarea duratei normale, a mandatului de consilier local al domnului Burghelea Bogdan - Ioan, ca urmare a demisiei acestuia.

Art. 2.
Se declară vacant mandatul de consilier local în cadrul Consiliului Local Sighișoara, deţinut de domnul Burghelea Bogdan - Ioan.

Art. 3.
Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Secretarul General al Municipiului Sighișoara şi Serviciul Administraţie Publică Locală din cadrul Municipiului Sighișoara.

Art. 4.
Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş, Partidului Uniunea Independentă pentru Sighișoara (U.I.P.S.)., domnului Burghelea Bogdan - Ioan şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

                 Gall Ernő

                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu 16 voturi ”pentru”, 1 vot ”împotrivă” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Secretar General;
  1 ex. Serviciul Administraţie Publică Locală;
  1 ex. Compartimentul Relația cu Consiliul Local și Monitorizarea Procedurilor Administrative;
  1 ex. Compartimentul Buget, Contabilitate, Salarizare – Direcția Economică;
  1 ex. Serviciul Resurse Umane, Administrare Sistem Informatic și Personal Auxiliar;

  1 ex. Partidul Uniunea Independentă pentru Sighișoara (U.I.P.S.); 

  1 ex. domnul Burghelea Bogdan - Ioan.
11 ex.
B.A.

